**Nicolas "Nico" Hülkenberg** (s. 19. elokuuta 1987 Emmerich am Rhein, Nordrhein-Westfalen, Saksa) on saksalainen rata-autoilija.

Vuonna 2015 Hülkenberg osallistui perinteiseen Le Mansin 24 tunnin ajoon Porschen LMP1-luokan autolla ja voitti kilpailun heti ensiesiintymisellään yhdessä Earl Bamberin ja Nick Tandyn kanssa.

Hülkenberg kilpaili vuonna 2020 DTM-sarjassa. Hän palasi Formula 1 -sarjaan Haas-talliin kaudella 2023.

Hülkenbergillä on Formula 1 -sarjassa eniten kilpailuja, johdettuja kierroksia ja johdettuja kilpailuja ilman palkintokorokesijoja. Hülkenbergillä on myös eniten pisteitä kuljettajista, jotka eivät ole voittaneet F1-osakilpailua urallaan.

Hülkenbergin kuntovalmentajina ovat toimineet Florian Eschrich (2012–2013), Mika Salminen (2014–2015) ja Martin Paul (2016–).

Ura
---

Hülkenberg voitti Formula 3 Euroseries -sarjan vuonna 2008 ja oli vuonna 2007 kolmas. Lisäksi hän on ajanut muun muassa Formula ADAC BMW -sarjassa, jonka mestaruuden hän voitti kaudella 2005. Kaudella 2006–2007 Hülkenberg ajoi A1 Grand Prix -sarjassa voittaen mestaruuden yhdessä Christian Vietoriksen kanssa. Hänen managerinaan on toiminut*milloin?* Willi Weber, joka manageroi aikanaan myös seitsenkertaista maailmanmestaria Michael Schumacheria.

Hülkenberg ajoi joulukuussa 2007 Williams-tallille testejä, ja sai pian niiden jälkeen sopimuksen testikuljettajan paikalle kaudelle 2008. Voitettuaan Formula 3 Euroseries:in mestaruuden vuonna 2008 hän nousi kaudeksi 2009 GP2-luokkaan, jossa hän voitti sarjan mestaruuden heti tulokaskaudellaan.

Formula 1 -ura
--------------

### Williams (2010)

Hülkenberg Malesian GP:ssä 2010.
Kaudella 2010 Hülkenberg toimi Williamsin GP-kuljettajana. Hän saavutti ensimmäisen pisteensä kauden kolmannessa osakilpailussa Malesiassa sijoituttuaan kymmenenneksi. Kauden toiseksi viimeisen kilpailun aika-ajoissa Brasiliassa hän otti yllättäen paalupaikan vaihtelevissa olosuhteissa noin sekunnin erolla ennen Sebastian Vetteliä. Hülkenbergin paalun erityisyyttä kuvastaa se, että hän olisi saanut paalun ennen viimeistä kierrostaan noin sekunnin kymmenyksen erolla, mutta viimeisellä aikakierroksellaan sai venytettyä eron sekuntiin. Kilpailussa hän sijoittui kahdeksanneksi. Kauden parhaaksi sijoitukseksi jäi Unkarin GP:n kuudes sija. Hän saavutti 22 pistettä ja sijoittui loppupisteissä 14:nneksi. Kauden jälkeen Williams ilmoitti korvaavansa Hülkenbergin Pastor Maldonadolla.

### Force India (2011–2012)

Hülkenberg Force India -auton ratissa Kanadan vapaissa harjoituksissa 2012.
Kaudella 2011 Hülkenberg toimi Force Indian varakuljettajana. Hän sai tilaisuuden ajaa toisen kuljettajan autoa perjantain vapaissa harjoituksissa.

#### 2012

Hülkenberg nostettiin kaudella 2012 Force India -tallin kisakuljettajaksi korvaten tallissa Adrian Sutilin. Hülkenberg sijoittui Euroopan GP:ssä viidenneksi ja Belgian GP:ssä neljänneksi, joka on hänen uransa paras kisasijoitus. Uransa ensimmäisen kilpailun nopeimman kierroksen Hülkenberg ajoi Singaporen GP:ssä. Brasilian GP:ssä Hülkenberg oli lähellä uransa ensimmäisestä voittoa, mutta tuli McLaren-kuskien ohittamaksi ja lopulta hän kolaroi McLarenin Lewis Hamiltonin kanssa. Hülkenberg sai tilanteesta varikon läpiajorangaistuksen ja putosi lopulta kilpailun viidenneksi. Hülkenberg keräsi kauden aikana 63 pistettä sijoittuen kokonaispisteissä 11:nneksi.

### Sauber (2013)

Hülkenberg Sauberin ratissa kaudella 2013.
Hülkenberg siirtyi Sauberille kaudeksi 2013. Kauden avauskilpailuun hän ei päässyt osallistumaan autossa ilmenneen bensavuodon takia. Seuraavassa osakilpailussa Malesiassa Hülkenberg otti MM-pisteitä sijoittuen kahdeksanneksi. Sen jälkeen hän ajoi kymmenenneksi Kiinan, Britannian ja Saksan osakilpailuissa.

Italian GP:ssä Hülkenberg yllätti ajamalla aika-ajoissa kolmanteen lähtöruutuun. Kilpailussa hän sijoittui viidenneksi. Hänen edelleen mahtuivat vain Red Bullin ja Ferrarin autot. Korean GP:ssä Hülkenberg lähti kilpailuun seitsemännestä ruudusta ja ajoi lopulta neljänneksi, pitäen loppukierroksilla muun muassa nopeammalla autolla ajaneen Lewis Hamiltonin takanaan. Hülkenberg saavutti kauden aikana 51 pistettä sijoittuen MM-sarjan kymmenenneksi.

### Paluu Force Indialle (2014–2016)

#### 2014

Hülkenberg Kanadan GP:ssä 2015.
Joulukuun alussa 2013 Force India tiedotti Hülkenbergin palaavan tallin kilpakuljettajaksi kaudeksi 2014 monivuotisella sopimuksella. Hülkenberg ajoi MM-pisteille kauden kymmenessä ensimmäisessä osakilpailuissa, sijoittuen parhaimmillaan viidenneksi sekä Bahrainissa, Monacossa, että Kanadassa. Unkarin GP:ssä Hülkenbergin pisteputki katkesi keskeytykseen. Hülkenberg keräsi kaudella 2014 kaikkiaan 96 pistettä sijoittuen sarjassa yhdeksänneksi.

Lokakuussa 2014 Force India tiedotti Hülkenbergin jatkavan tallissa myös kaudella 2015.

#### 2015

Kauden 2015 avauskilpailussa Australiassa Hülkenberg sijoittui seitsemänneksi. Kiinassa Hülkenberg joutui keskeyttämään ensimmäisen kerran kauden aikana. Monacon osakilpailussa Hülkenberg kolaroi Fernando Alonson kanssa ensimmäisellä kierroksella, ja oli maalissa 11:s. Seuraavassa osakilpailussa, Kanadassa Hülkenberg ajoi taas pisteille, kahdeksanneksi. Itävallassa hän ajoi kuudenneksi, ja Britanniassa seitsemänneksi. Unkarin GP:ssä Hülkenberg joutui keskeyttämään auton eturipustuksen hajottua. Belgian kilpailuun Hülkenberg ei osallistunut moottoriyksikön hajottua lämmittelykierroksella. Italiassa hän oli seitsemäs. Singaporessa Hülkenberg kolaroi Felipe Massan kanssa, ja joutui keskeyttämään. Japanissa Hülkenberg oli kuudes. Seuraavassa osakilpailussa Venäjällä Hülkenberg pyörähti kakkosmutkassa, ja joutui keskeyttämään kilpailun Marcus Ericssonin törmättyä häneen. Yhdysvaltain kilpailussa Hülkenberg osui yhteen Daniel Ricciardon kanssa ja joutui keskeyttämään kilpailun. Kauden lopuissa kilpailuissa Hülkenberg ajoi pisteille keräten kauden aikana yhteensä 58 pistettä. Kauden 2015 kokonaispisteissä Hülkenberg sijoittui kymmenenneksi.

#### 2016

Syyskuussa 2015 Hülkenberg teki kahden vuoden jatkosopimuksen Force Indian kanssa. Hülkenberg ajoi seitsemänneksi kauden 2016 avauskilpailussa Australiassa. Venäjällä Hülkenbergin kilpailu päättyi kolarointiin jo avauskierroksella. Itävallan GP:ssä Hülkenberg starttasi eturivistä, kakkospaikalta, mutta itse kilpailu jäi hänen osaltaan kesken. Hülkenberg ajoi kauden parhaan sijoituksensa Belgian GP:ssä ollen maalissa neljäs, sivuten uransa parasta sijoitusta. Singaporen kilpailun lähdössä Hülkenberg osui yhteen Carlos Sainzin kanssa, ja joutui keskeyttämään kilpailun jo pääsuoralle. Hülkenbergin kauden loppusaldoksi jäi 72 pistettä ja MM-sarjan yhdeksäs sija.

### Renault (2017–2019)

#### 2017

Kaudella 2017 Hülkenberg ajoi Renault-tallissa Jolyon Palmerin tallikaverina. Hülkenberg keräsi kauden aikana 43 pistettä sijoittuen sarjan kymmenenneksi parhaina tuloksinaan neljä kuudetta sijaa. Hülkenberg jatkoi Renault-tallissa kaudella 2018.

#### 2018

Hülkenberg jatkoi kaudella 2018 Renault-tallissa tallikaverinaan Carlos Sainz. Kausi lähti hyvin liikkeelle Hülkenbergin jättäessä tallikaverinsa taakseen kauden ensimmäisissä kilpailuissa. Kauden paras sijoitus oli viides sija Saksan osakilpailusta. Hän sijoittui sarjan seitsemänneksi keräten 69 pistettä.

#### 2019

Hülkenberg jatkoi kaudella 2019 Renault-tallissa. Hän sai uuden tallikaverin, Red Bullilta siirtyneen Daniel Ricciardon. Sateisessa Saksan osakilpailussa Hülkenberg taisteli palkintokorokesijoituksesta, kilpailun päättyessä hänen osalta kuitenkin ulosajoon. Hülkenberg ajoi viidenneksi Italiassa. Hülkenbergin tiedotettiin lopettavan Formula 1 -uransa loppuvuodesta 2019 Esteban Oconin siirryttyä hänen tilalleen seuraavaksi kaudeksi. Hülkenberg sijoittui viimeisellä täydellä kaudellaan 14:nneksi keräten 37 pistettä.

### Racing Point (2020)

Hülkenberg valittiin Sergio Pérezin korvaajaksi Racing Pointille Britannian GP:hen Pérezin saatua koronavirustartunnan. Hän ajoi aika-ajoissa 13. lähtöruutuun, mutta ei päässyt mukaan kilpailuun autossaan ennen kilpailua ilmenneen vian vuoksi. Hülkenberg korvasi Pérezin myös seuraavassa F1:n 70-vuotisjuhlakilpailussa ajaen aika-ajoissa kolmanneksi ja kilpailussa seitsemänneksi. Hülkenberg ajoi myös Eifelin GP:ssä Nürburgringillä, kun hän korvasi sairastuneen Lance Strollin. Kilpailussa Hülkenberg ajoi viimeisestä lähtöruudusta kahdeksanneksi. Hülkenberg keräsi kauden aikana yhteensä 10 pistettä sijoittuen sarjassa 15:nneksi.

### Aston Martin (2021–2022)

Hülkenberg valittiin Aston Martinin varakuljettajaksi kaudelle 2021.

Kaudella 2022 Hülkenberg ajoi Aston Martinin autoa Bahrainin GP:ssä Sebastian Vettelin paikalla tämän koronavirustartunnan takia. Hän oli kilpailussa 17:s. Hülkenberg korvasi Vettelin myös seuraavassa Saudi-Arabian GP:ssä ollen 12:s. Hülkenberg oli ainoa kauden kilpakuljettajista, joka ei saavuttanut yhtäkään pistesijaa.

### Haas (2023–)

Haas F1 Team tiedotti Abu Dhabin GP:n 2022 alla Hülkenbergin kilpakuljettajasopimuksesta kaudeksi 2023 Kevin Magnussenin tallikaveriksi. Hülkenberg ajoi pisteille Australian GP:ssä, jossa hän oli seitsemäs ja Itävallan sprinttikilpailussa, jossa hän oli kuudes. Hülkenberg saavutti kauden aikana yhdeksän pistettä sijoittuen sarjan 16:nneksi.

Formula 1 -tulokset
-------------------

### Tulokset kilpailuittain

**Lihavointi** tarkoittaa paalupaikkaa, *kursivointi* kilpailun nopeinta kierrosta. Muut selitteet löytyvät täältä.


| Kausi | Talli | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 | 20 | 21 | 22 | 23 | 24 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2010 | Williams | BHR14 | AUSKesk. | MAL10 | CHN15 | ESP16 | MONKesk. | TUR17 | CAN13 | EURKesk. | GBR10 | GER13 | HUN6 | BEL14 | ITA7 | SIN10 | JPNKesk. | KOR10 | **BRA**8 | ABU16 |  |  |  |  |  | 22 | 14. |
| 2011 | Force India | AUSTD | MALTD | CHNTD | TURTD | ESPTD | MON  | CANTD | EURTD | GBRTD | GERTD | HUNTD | BELTD | ITATD | SIN  | JPNTD | KOR  | IND  | ABU  | BRATD |  |  |  |  |  | – | – |
| 2012 | Force India | AUSKesk. | MAL9 | CHN15 | BHR12 | ESP10 | MON8 | CAN12 | EUR5 | GBR12 | GER9 | HUN11 | BEL4 | ITA21† | *SIN*14 | JPN7 | KOR6 | IND8 | ABUKesk. | USA8 | BRA5 |  |  |  |  | 63 | 11. |
| 2013 | Sauber | AUSDNS | MAL8 | CHN10 | BHR12 | ESP15 | MON11 | CANKesk. | GBR10 | GER10 | HUN11 | BEL13 | ITA5 | SIN9 | KOR4 | JPN6 | IND19† | ABU14 | USA6 | BRA8 |  |  |  |  |  | 51 | 10. |
| 2014 | Force India | AUS6 | MAL5 | BHR5 | CHN6 | ESP10 | MON5 | CAN5 | AUT9 | GBR8 | GER7 | HUNKesk. | BEL10 | ITA12 | SIN9 | JPN8 | RUS12 | USAKesk. | BRA8 | ABU•6 |  |  |  |  |  | 96 | 9. |
| 2015 | Force India | AUS7 | MAL14 | CHNKesk. | BHR13 | ESP15 | MON11 | CAN8 | AUT6 | GBR7 | HUNKesk. | BELDNS | ITA7 | SINKesk. | JPN6 | RUSKesk. | USAKesk. | MEX7 | BRA6 | ABU7 |  |  |  |  |  | 58 | 10. |
| 2016 | Force India | AUS7 | BHR15 | *CHN*15 | RUSKesk. | ESPKesk. | MON6 | CAN8 | EUR9 | AUT19† | GBR7 | HUN10 | GER7 | BEL4 | ITA10 | SINKesk. | MAL8 | JPN8 | USAKesk. | MEX7 | BRA7 | ABU7 |  |  |  | 72 | 9. |
| 2017 | Renault | AUS11 | CHN12 | BHR9 | RUS8 | ESP6 | MONKesk. | CAN8 | AZEKesk. | AUT13 | GBR6 | HUN17† | BEL6 | ITA13 | SINKesk. | MAL16 | JPNKesk. | USAKesk. | MEXKesk. | BRA10 | ABU6 |  |  |  |  | 43 | 10. |
| 2018 | Renault | AUS7 | BHR6 | CHN6 | AZEKesk. | ESPKesk. | MON8 | CAN7 | FRA9 | AUTKesk. | GBR6 | GER5 | HUN12 | BELKesk. | ITA13 | SIN10 | RUS12 | JPNKesk. | USA6 | MEX6 | BRAKesk. | ABUKesk. |  |  |  | 69 | 7. |
| 2019 | Renault | AUS7 | BHR17† | CHNKesk. | AZE14 | ESP13 | MON13 | CAN7 | FRA8 | AUT13 | GBR10 | GERKesk. | HUN12 | BEL8 | ITA5 | SIN9 | RUS10 | JPNDSQ | MEX10 | USA9 | BRA15 | ABU12 |  |  |  | 37 | 14. |
| 2020 | Racing Point | AUS  | AUT  | STY  | HUN  | GBRDNS | ANI7 | ESP  | BEL  | ITA  | TUS  | RUS  | EIF8 | POR  | EMI  | TUR  | BHR  | SKR  | ABU  |  |  |  |  |  |  | 10 | 15. |
| 2022 | Aston Martin Aramco | BHR17 | SAU12 | AUS  | EMI  | MIA  | ESP  | MON  | AZE  | CAN  | GBR  | AUT  | FRA  | HUN  | BEL  | NED  | ITA  | SIN  | JPN  | USA  | MXC  | SÃP  | ABU  |  |  | 0 | 22. |
| 2023 | Haas | BHR15 | SAU12 | AUS7 | AZE17 | MIA15 | EMIC | MON17 | ESP15 | CAN15 | AUTKesk.6 | GBR13 | HUN14 | BEL18 | NED12 | ITA17 | SIN13 | JPN14 | QAT16 | USA11 | MXC13 | SÃP12 | LVG19† | ABU15 |  | 9 | 16. |
| 2024 | Haas | BHR16 | SAU10 | AUS9 | JPN  | CHN  | MIA  | EMI  | MON  | CAN  | ESP  | AUT  | GBR  | HUN  | BEL  | NED  | ITA  | AZE  | SIN  | USA  | MXC  | SÃP  | LVG  | QAT  | ABU  | 3 | 13. |

• Abu Dhabin GP:ssä 2014 jaettiin tuplapisteet.  

### Kaudet numeroina

| Kausi | Talli | Sijoitus | Kilpailut | Pisteet | Voitot | Palkinto-pallisijat | Paalu-paikat | Nopeimmatkierrokset | Pistesijat |
| --- | --- | --- | --- | --- | --- | --- | --- | --- | --- |
| 2010 | Williams-Cosworth | 14. | 19 | 22 | 0 | 0 | 1 | 0 | 7 |
| 2012 | Force India-Mercedes | 11. | 20 | 63 | 0 | 0 | 0 | 1 | 11 |
| 2013 | Sauber-Ferrari | 10. | 19 (18 starttia) | 51 | 0 | 0 | 0 | 0 | 10 |
| 2014 | Force India-Mercedes | 9. | 19 | 96 | 0 | 0 | 0 | 0 | 15 |
| 2015 | Force India-Mercedes | 10. | 19 (18 starttia) | 58 | 0 | 0 | 0 | 0 | 9 |
| 2016 | Force India-Mercedes | 9. | 21 | 72 | 0 | 0 | 0 | 1 | 14 |
| 2017 | Renault | 10. | 20 | 43 | 0 | 0 | 0 | 0 | 8 |
| 2018 | Renault | 7. | 21 | 69 | 0 | 0 | 0 | 0 | 11 |
| 2019 | Renault | 14. | 21 | 37 | 0 | 0 | 0 | 0 | 10 |
| 2020 | Racing Point-Mercedes | 15. | 3 (2 starttia) | 10 | 0 | 0 | 0 | 0 | 2 |
| 2022 | Aston Martin Aramco-Mercedes | 22. | 2 | 0 | 0 | 0 | 0 | 0 | 0 |
| 2023 | Haas-Ferrari | 16. | 22 | 9 | 0 | 0 | 0 | 0 | 1 |
| Yhteensä (12 kautta) | 206 (203 starttia) | 530 | 0 | 0 | 1 | 2 | 98 |

### Merkkipaalut

| Nro | Merkkipaalu | Ajetut GP:t | Osakilpailu |
| --- | --- | --- | --- |
| 1 | Ensimmäinen kilpailu | 1 | Bahrainin GP 2010 |
| 2 | Ensimmäiset MM-pisteet | 3 | Malesian GP 2010 |
| 3 | Ensimmäinen paalupaikka | 18 | Brasilian GP 2010 |
| 4 | Ensimmäinen nopein kierros | 33 | Singaporen GP 2012 |
| 5 | 100 MM-pistettä | 51 | Italian GP 2013 |
| 6 | 200 MM-pistettä | 68 | Saksan GP 2014 |
| 7 | 100 osakilpailua | 100 | Venäjän GP 2016 |
| 8 | 300 MM-pistettä | 102 | Monacon GP 2016 |
| 9 | 400 MM-pistettä | 137 | Abu Dhabin GP 2017 |
| 10 | 500 MM-pistettä | 172 | Italian GP 2019 |
| 11 | 200 osakilpailua | 200 | Meksikon GP 2023 |

A1 Grand Prix -tulokset
-----------------------

| Kausi | Talli | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 | 20 | 21 | 22 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2006–2007 | Saksa | NEDSPR4 | NEDFEA1 | CZESPRKesk. | CZEFEA4 | CHNSPR5 | CHNFEAKesk. | MALSPR2 | MALFEA1 | IDNSPR5 | IDNFEA2 | **NZLSPR**1 | *NZLFEA*1 | ***AUSSPR***1 | AUSFEA1 | ***RSASPR***1 | RSAFEA1 | MEXSPR  | MEXFEA  | CHNSPR3 | CHNFEA3 | GBRSPR2 | GBRSPR1 | **128** | **1.** |

GP2-tulokset
------------

| Kausi | Talli | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 | 20 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2009 | ART Grand Prix | ESPFEA9 | ESPSPR14 | MONFEA5 | MONSPR3 | **TURFEA**5 | TURSPR4 | *GBRFEA*3 | GBRSPR5 | ***GERFEA***1 | *GERSPR*1 | *HUNFEA*1 | HUNSPR7 | ***EURFEA***2 | *EURSPR*1 | BELFEA2 | BELSPRKesk. | ITAFEA6 | ITASPR3 | PORFEA1 | PORSPR16 | **100** | **1.** |

### Aasian GP2

| Kausi | Talli | 1 | 2 | 3 | 4 | 5 | 6 | 7 | 8 | 9 | 10 | 11 | 12 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2008–2009 | ART Grand Prix | CHNFEA  | CHNSPR  | DUBFEA  | DUBSPR  | **BHR1FEA**4 | BHR1SPR4 | ***QATFEA***1 | QATSPR3 | MALFEA  | MALSPR  | BHR2FEA  | BHR2SPR  | 27 | 6. |

FIA WEC -tulokset
-----------------

| Kausi | Talli | Auto | Luokka | 1 | 2 | 3 | 4 | 5 | 6 | 7 | 8 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- |
| 2015 | Porsche Team | Porsche 919 Hybrid | LMP1 | SIL  | SPA6 | LMS1 | NÜR  | COA  | FUJ  | SHA  | BHR  | 58 | 9. |

Lähteet
-------

1. ↑  Mick Schumacher heivattiin ulos Haasilta – tilalle F1-veteraani *iltalehti.fi*. Viitattu 17.11.2022.
2. ↑  STATS F1: Statistics Drivers - Grands Prix - Without podium • STATS F1 *www.statsf1.com*. Viitattu 20.9.2017. (englanniksi)
3. ↑  Formulafakta: Paras kuski ilman palkintosijaa *mtv.fi*.  Arkistoitu 8.10.2017. Viitattu 24.8.2017.
4. ↑  F1 drivers share a special bond with their physios *News*.  28.10.2012. Sportskeeda. Viitattu 19.3.2022. (englanniksi)
5. ↑  Hülkenberg: Neuer Physiotherapeut mit neuen Impulsen *News*.  22.2.2016. Motorsport Total. Viitattu 19.3.2022. (saksaksi)
6. ↑  Hülkenberg Williams-testaajaksi *Urheilu - F1*.  14.12.2007. MTV3. Viitattu 14.12.2007.
7. ↑  Nimmervoll, Christian & Rencken, Dieter: Offiziell: Hülkenberg fährt 2010 für Williams *Newsübersicht - Formel 1*.  2.11.2009. Motorsport Total.com. Viitattu 3.11.2009. (saksaksi)
8. ↑  Benson, Andrew: Korean GP: Nico Hülkenberg to leave Force India for Sauber *Sport - Formula 1*.  14.10.2012. BBC. Viitattu 14.10.2012. (englanniksi)
9. ↑  Nico Hülkenberg Returns to Sahara Force India with Multi-Year Deal *News - General*.  3.12.2013. Force India F1.  Arkistoitu 6.10.2014. Viitattu 3.12.2013. (englanniksi)
10. ↑  Hülkenberg jatkaa Force Indialla *Sport - F1*.  20.10.2014. MTV (ent. MTV3).  Arkistoitu 23.7.2015. Viitattu 21.10.2014.
11. ↑  Force India teki uuden F1-kuljettajasopimuksen *Sport - F1*.  1.9.2015. MTV (ent. MTV3).  Arkistoitu 21.9.2016. Viitattu 14.9.2015.
12. ↑  The Hülk is back for Silverstone  31.7.2020. BWT Racing Point Formula One Team.  Arkistoitu 31.7.2020. Viitattu 31.7.2020. (englanniksi)
13. ↑  Kaskinen, Miikka & Taipale, Juuso: Lewis Hamilton ajoi paalulle Silverstonessa - Valtteri Bottas kakkosruutuun, Räikköselle raskas pettymys  1.8.2018. Iltalehti. Viitattu 2.8.2020.
14. ↑  CONFIRMED: @HulkHulkenberg will not take the start… *Twitter*.  2.8.2020. BWT Racing Point F1 Team. Viitattu 2.8.2020. (englanniksi)
15. ↑  Super sub Hulkenberg to replace unwell Stroll for remainder of Eifel GP weekend *Formula1.com*.  10.10.2020. Formula One World Championship Limited. Viitattu 10.10.2020. (englanniksi)
16. ↑  FORMULA 1 ARAMCO GROSSER PREIS DER EIFEL 2020 – RACE RESULT *Formula1.com*.  11.10.2020. Formula One World Championship Limited. Viitattu 19.10.2020. (englanniksi)
17. ↑  Aston Martin sign last year’s super-sub Nico Hulkenberg as reserve driver for 2021 *Formula1.com*.  8.4.2021. Formula One World Championship Limited. Viitattu 10.4.2021. (englanniksi)
18. ↑
19. ↑
20. ↑  Straw, Edd: Analysis: The Historical Impact of F1's New Double Points Rule *F1 News*.  10.12.2013. Autosport.com. Viitattu 27.9.2015. (englanniksi)

Aiheesta muualla
----------------

* Kuvia tai muita tiedostoja aiheesta **Nico Hülkenberg** Wikimedia Commonsissa

* Virallinen sivusto (englanniksi)
* Nico Hülkenberg Twitterissä
* Nico Hülkenberg Formula 1:n sivustolla (englanniksi)

|  |
| --- |
| Yhdysvallat MoneyGram Haas F1 Team |
| **Tallipäällikkö:**Japani Ayao Komatsu
**Kilpakuljettajat:**20. Tanska Kevin Magnussen ·  27. Saksa Nico Hülkenberg
**Testikuljettajat:**38. Yhdistynyt kuningaskunta Oliver Bearman ·  51. Brasilia Pietro Fittipaldi
**Formula 1 -autot:**VF-16 ·  VF-17 ·  VF-18 ·  VF-19 ·  VF-20 ·  VF-21 ·  VF-22 ·  VF-23 ·  VF-24 |

Kauden 2024 Formula 1 -tallit ja -kuljettajat

|  |  |  |  |  |
| --- | --- | --- | --- | --- |
| **Red Bull Racing** | **Mercedes** | **Ferrari** | **McLaren** | **Aston Martin Aramco** |
| 1. Max Verstappen11. Sergio Pérez  | 44. Lewis Hamilton63. George Russell  | 16. Charles Leclerc55. Carlos Sainz38. Oliver Bearman | 4. Lando Norris81. Oscar Piastri  | 14. Fernando Alonso18. Lance Stroll  |
| **Alpine** | **Williams** | **RB** | **Kick Sauber** | **Haas** |
| 10. Pierre Gasly31. Esteban Ocon | 2. Logan Sargeant23. Alexander Albon | 3. Daniel Ricciardo22. Yūki Tsunoda | 24. Zhou Guanyu77. Valtteri Bottas | 20. Kevin Magnussen27. Nico Hülkenberg |

GP2-sarjan mestarit

|  |  |  |  |
| --- | --- | --- | --- |
| 2005: Saksa Nico Rosberg2006: Yhdistynyt kuningaskunta Lewis Hamilton2007: Saksa Timo Glock

 | 2008: Italia Giorgio Pantano2009: Saksa Nico Hülkenberg2010: Venezuela Pastor Maldonado

 | 2011: Ranska Romain Grosjean2012: Italia Davide Valsecchi2013: Sveitsi Fabio Leimer

 | 2014: Yhdistynyt kuningaskunta Jolyon Palmer2015: Belgia Stoffel Vandoorne2016: Ranska Pierre Gasly

 |

Formula 3 Euroseriesin mestarit

|  |  |  |  |
| --- | --- | --- | --- |
| 2003: Australia Ryan Briscoe2004: Yhdistynyt kuningaskunta Jamie Green2005: Yhdistynyt kuningaskunta Lewis Hamilton

 | 2006: Yhdistynyt kuningaskunta Paul di Resta2007: Ranska Romain Grosjean2008: Saksa Nico Hülkenberg

 | 2009: Ranska Jules Bianchi2010: Italia Edoardo Mortara2011: Espanja Roberto Merhi

 | 2012: Espanja Daniel Juncadella

 |


|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* VIAF

 |
|  |
| Kansalliset | 
* Saksa

 |

 |